kardosdrur/scandi-wiki huggingface dataset:
Thomas Myssing

Thomas Myssing Pedersen (født 7. april 1981 i Herstedøster) er en dansk professionel fodboldspiller, hvis primære position på banen er i angrebet og sekundært på den offensive midtbane.

Spillerkarriere

Klubkarriere 
Myssing nåede at tilbringe tolv år hos Kjøbenhavns Boldklub som ungdomsspiller, hvor hans far, Benny Myssing, i øvrigt også spillede hele sin ungdom og seniorkarriere. Han debuterede sidenhen som ynglingespiller for F.C. Københavns reservehold (KB) efter at have skrevet kontrakt med Superligaklubben i slutningen af november 1997. Det blev imidlertidigt aldrig til spilletid på F.C. Københavns Superliga-trup, men derimod udelukkende på U/21-holdet (andetholdet i Danmarksserien), så i efteråret 1999 foretog han et klubskifte til hollandske SC Heerenveen og landets bedste fodboldrække, Æresdivisionen. Han tilbragte halvanden år hos klubben, men opnåede ikke at spille nogen førsteholdskampe i hverken ligaen eller pokalturneringen.

I juli 2001 vendte han derfor tilbage til dansk fodbold, færdiggjorde sin uddannelse som blikkenslager og skrev samtidig under på en tre-årig kontrakt med 1. divisionsklubben Herfølge Boldklub (et halvt år efter broderen Karsten Myssing), der havde sportslig virkning fra den 1. august. Han spillede her to år på henholdsvis klubbens førstehold i 1. division og andetholdet i Danmarksserien, hvor han blevet andetholdets suveræne topscorer med 17 mål.

Da der resterede et enkelt år tilbage af hans spillerkontrakt, valgte HB at udleje han for hele 2003/04-sæsonen til den nyoprykkede 1. divisionsklub Fremad Amager med start fra den 30. juli 2003. Han debuterede for klubben den 30. juli 2003 mod Taastrup FC i DBUs Landspokalturnering og fik senere sin hjemmebanedebut i Sundby Idrætspark, hvor han scorede alle tre mål i 3-1 sejren over FC Aarhus. Myssing opnåede i sin første sæson for klubben at spille 30 kampe og score i alt syv divisionsmål, hvilket gjorde ham til førsteholdets mest scorende spiller og fast mand i startopstillingen. Efter lejekontraktens udløb valgte han permanent at skifte til amagerkanerne på en deltidskontrakt.

I foråret 2005 blev han ramt af en korsbåndsskade, hvilket medførte en længerevarende skadespause på godt otte til ti måneder. På trods af at hans kontrakt med amagerkanerne udløb ved sommertid samme år, og grundet skaden derfor ikke blev forlænget, forblev han imidlertidigt ved klubben under sin genoptræning og fik derpå sit comeback på grønsværen som amatørspiller i en træningskamp hjemme mod Hvidovre IF den 25. februar 2006. Han kæmpede sig sidenhen tilbage til en kontrakt med fodboldklubben.

Landsholdskarriere 
Som ungdomsspiller opnåede han samlet fire kampe og to mål på U/17-landsholdet i efteråret 1997 (alle hjemmebanekampe) som repræsentant for Kjøbenhavns Boldklub.

Referencer

Ekstern kilde/henvisning 
 Spillerprofil på fca.dk 

Fodboldspillere fra Danmark
Fodboldspillere fra FC København
Fodboldspillere fra Herfølge Boldklub
Fodboldspillere fra Fremad Amager
Blikkenslagere fra Danmark
Florida Panthers

Florida Panthers er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i BB&T Center i Sunrise som ligger i Miami / Fort Lauderdale-området i Florida, USA. Klubben har været i Stanley Cup finalen en enkelt gang i sæsonen 1995-96 hvor man dog tabte 4-0 i kampe til Colorado Avalanche.

Nuværende spillertrup 
Pr. 3. september 2008.

Målmænd
 29  Tomas Vokoun
 31  Craig Anderson

Backer
   2  Branislav Mezei
   3  Karlis Skrastins
   4  Jay Bouwmeester
   5  Bryan Allen
   6  Magnus Johansson
   7  Steve Montador
 21  Cory Murphy
 22  Jassen Cullimore
 27  Noah Welch

 ??  Keith Ballard
 ??  Nick Boynton
 ??  Bryan McCabe

Forwards
   9  Stephen Weiss
 10  David Booth
 11  Gregory Campbell
 14  Radek Dvorak
 15  Jozef Stümpel
 16  Nathan Horton
 17  Garth Murray
 18  Ville Peltonen
 19  Chad Kilger
 20  Richard Zednik
 33  Wade Belak
 37  Tanner Glass

 45  David Brine
 50  Drew Larman

 53  Brett McLean
 54  Kamil Kreps
 57  Anthony Stewart

 85  Rostislav Olesz
 ??  Cory Stillman

'Fredede' numre 
 99 Wayne Gretzky Nummer fredet i hele NHL 6. februar 2000.

Eksterne henvisninger 

 

Ishockeyklubber i NHL
Miami
Bordbombe

En bordbombe er en lille, lovlig bombe der bruges i hjemmet. Bordbomben består af et kraftigt plastikrør med en uaftagelig prop i bunden, og en aftagelig prop i toppen. Der sidder en smule såkaldt flashvat i bunden (maks 1 gram), hvor lunten går ind til. Oven på sprængladningen findes konfetti og andet indhold, f.eks. legetøj eller balloner. Ved antændelse af lunten løfter sprængladningen indholdet op, der forekommer et knald og konfettien spredes.

I Danmark bruges bordbomber typisk nytårsaften, til at skabe stemning.

Hvis bordbomber benyttes korrekt er de ikke farlige.

Fyrværkeri
Nytår
Den brændte jords taktik

Den brændte jords taktik er en militær taktik, der består i at ødelægge bygninger, fabrikker, marker og lignende under en tilbagetrækning. Formålet er at forhindre, at de falder i fjendens hænder og dermed kan bidrage til dens ressourcer.

Taktikken har været kendt siden oldtiden, hvor det var almindeligt at fjerne modstanderens muligheder for at overleve ved at brænde marker af, bortføre kvæg og forgifte brønde. I nyere tid er taktikken bl.a. blevet anvendt af Sovjetunionen, Finland og Tyskland under 2. verdenskrig, såvel som i Rusland, hvor den blev anvendt mod Napoleon efter hans invasion af landet og march mod Moskva i Napoleonskrigene.

Militær
City Kirken

City Kirken er en frikirke på Københavns vestegn. Den er en del af Baptistkirken i Danmark og blev startet i Taastrup i 1990 af en række unge mennesker fra andre københavnske baptist menigheder. 

Kirken er meget fællesskabsorienteret og gudstjenesteformen er moderne med rytmisk musik som et grundelement. Som noget særegent har kirken ikke sin egen kirkebygning, men gudstjenesten holdes i forskellige kommunale bygninger som f.eks. kulturcentre og skoler.

Kilder/henvisninger 
 City Kirken
 Baptistkirken i Danmark

Baptistkirker i Danmark
Taastrup
Tore Hund

Tore Hund (Oldnordisk: Þórir hundr) (egentlig: Tore Toresson), (ca. 990 – ca. 1036), var en norsk vikingehøvding fra Bjarkøy, Troms i det nordlige Norge.

Tore Hund blev født i en tid præget af konflikter. De gamle høvdinge følte deres magt og uafhængighed truet af stærke nye kræfter fra syd i landet, som med Olav den Hellige i spidsen kæmpede for at forene og kristne landet. Tore Hund bar desuden personligt nag mod kongen, som havde pådømt ham en stor bod blodpenge efter et mord og også dræbt et af hans nære familiemedlemmer, nevøen Asbjørn Selsbane. Så da Erling Skjalgsson blev dræbt i 1028, stillede Tore Hund sammen med Kalv Arnesson og Einar Tamberskælver sig i spidsen for et anti-Olav bondeoprør. Sammen med Knud den Store fik de i 1028 drevet Olav ud, men i sommeren 1030 vendte han tilbage med nye styrker, og det kom til kamp i Slaget ved Stiklestad hvor Olav blev besejret og dræbt. Tore Hund var ifølge sagaerne en af de mænd, som gav kongen banesår. Det skete med spyddet Selshemneren, som han stødte op under kongens brynje. Tore selv skulle ifølge Snorri have båret en kofte, som stål ikke bed på, måske en hentydning til et samarbejde med samiske shamaner.

Men sejren efter Stiklestad skulle vise sig kortvarig, da Magnus, Olavs uægte søn, tog magten og allierede sig med nogle af Tores forhenværende støtter. Tore blev marginaliseret og forfulgt. Ifølge Snorri konverterede han kort tid efter til kristendommen og tog på en pilgrimsfærd til Jerusalem, hvor han sandsynligvis døde. Skal man tro senere fortællinger, konverterede Tore, efter at hans sårede hånd mirakuløst blev helbredt, da en af dråbe af Olavs blod faldt på den.

Tore Hund var bror til Sigurd Toresson og Sigrid Toresdotter. Han havde en søn, som hed Sigurd Toresson fra Bjarkøy, men nogen hustru nævnes ikke i sagaerne. Han var desuden en erfaren viking og havde deltaget i flere ekspeditioner til Rusland og Hvidehavet og ved flere lejligheder kæmpet i Knud den Stores styrker.

På Bjarkøy, hvor Tore Hund regerede, blev i 1980 opført en mindebautasten over Tore Hund med et bronzerelief af kunstneren Svein Haavardsholm. Relieffet afbilder passagen fra Snorri, hvor Sigrid Sjalgsdatter overrækker Tore det spyd, der havde dræbt hendes søn og hans nevø, Asbjørn, og beder ham hævne mordet.

Ifølge lokale legender skal Tore Hunds vikingeskatte være begravet et sted på øen Skjervøya, en anden ø i nærheden af Bjarkøy.

I HBO-serien Beforeigners er Tore Hund en af hovedkaraktererne.

Referencer 

Personer i Norges historie
Personer fra vikingetiden
Personer i 1000-tallet
Tjek fødsels- og dødsår
Jonathan Netanyahu

Jonathan "Yoni" Netanyahu (; f. 13. marts 1946 – 4. juli 1976) er en israelsk krigshelt.

Han var ligesom med sine to brødre, Iddo Netanyahu og senere premierminister Benjamin Netanyahu, medlem af det israelske forsvars elitestyrke, Sayeret Matkal. Han gjorde sig bl.a. bemærket under Yom Kippur-krigen.

Han blev dræbt under Operation Entebbe på Entebbe-lufthavnen i Uganda, hvor israelske militære styrker reddede gidsler efter en flykapring. Han ledede som oberstløjtnant angrebet og var den eneste israelske soldat som blev dræbt.

Militærfolk fra Israel
Digital zoom

Digital zoom er en funktion i et kamera, hvor billedet forstørres af den indbyggede software. Problemet med den type zoom er, at mængden af informationer i billedet ikke øges, da de er afhængige af hvad der ses igennem kameraets objektiv. I stedet tages den miderste del af billedet og forstørres op til at fylde hele billedrammen. Det samme resultat vil man kunne opnå ved efterfølgende at bearbejde billedet i et billedbehandlingsprogram som Photoshop, Paint shop pro eller Gimp.

Se også 
 Zoomobjektiv

Fotografi
Asserstrup

Asserstrup er en gammel sædegård, som nævnes første gang i 1350. Gården ligger i Sandby Sogn, Lollands Nørre Herred, Maribo Amt, Ravnsborg Kommune. Hovedbygningen er opført i 1847.

Asserstrup Gods er på 292 hektar med Tostrupgård

Ejere af Asserstrup 

 (1350-1360) Johannes Svinekul
 (1360-1390) Jacob Pedersen Gjøe
 (1390-1400) Enke Fru Gjøe gift Bang
 (1400) Godtfred Bang
 (1400-1407) Jens Jacobsen Gjøe 
 (1407-1437) Folmer Jacobsen Lunge
 (1437-1458) Tyge Lunge
 (1458-1460) Benedix Jepsen / Jens Jepsen
 (1460-1479) Slægten Lunge 
 (1479-1505) Vincents Iversen Dyre
 (1505-1552) Niels Vincentsen Dyre
 (1552-1570) Iver Nielsen Dyre Lange 
 (1570-1606) Knud Venstermand 
 (1606-1640) Jørgen Grubbe
 (1640-1650) Morten Mormand
 (1650-1657) Christoffer Steensen
 (1657-1695) Jochum Frederik Steensen
 (1695-1696) Johan H. Hofman
 (1696-1706) Luttemette Peters gift (1) Vinterberg (2) Hofman
 (1706-1714) Joachim Brockdorff
 (1714-1728) Ditlev Brockdorff
 (1728-1744) Schack Brockdorff
 (1744-1747) Niels Siersted
 (1747) Peder Hemmingsen Buchalff
 (1747-1752) Carl Wilhelm Gjedde
 (1752-1763) Laurids Pedersen Smith 
 (1763) Ida Margrethe Reventlow gift von Knuth
 (1763-1784) Christian Frederik von Knuth
 (1784) Adam Christopher von Knuth
 (1784-1786) Heinrich Bolten
 (1786) Søren Andersen Dons / Joachim Barner Paasche
 (1786-1797) Søren Andersen Dons
 (1797-1803) Claus Seidelin Jensen
 (1803-1843) Christen Thorsen
 (1843-1847) Christen Thorsens dødsbo
 (1847-1888) Gustav Ferdinand Jessen
 (1888-1904) C.K. Engelsted
 (1904-1925) Johannes Bentzen
 (1925-1929) Johannes Bentzens dødsbo
 (1929-1931) Aage Hackmann
 (1931-1965) Johannes Bachevold
 (1965-1984) Erik Bachevold (søn)
 (1984-2005) Erik Bachevolds Slægtsfond
 (2005-) Hans-Henrik Jul-Petersen (søsters søn)

Ekstern henvisninger 
 Asserstrup - fra Dansk Center for Herregårdsforskning

Kilder 
J. P. Trap: Danmark, Kraks Landbrug

Herregårde i Lolland Kommune
Herregårde i Maribo Amt
Shenandoahfloden

Shenandoahfloden er en af Potomacflodens bifloder. Den ligger i det østlige USA i staterne Virginia og West Virginia. Floden løber gennem Shenandoah Dalen, og dannes ved sammenløbet af to mindre floder, South Fork of the Shenandoah River og North Fork of the Shenandoah River, i daglig tale bare South Fork og North Fork) ved byen Front Royal i Virginia. Floden er ca. 240 km lang. Dens navn kommer af et indiansk udtryk, der betyder "Stjernernes Datter".

Fra Front Royal løber floden mod nordøst ind i West Virginia, og ved Harpers Ferry løber floden ind i Potomac-floden. Shenandoah og dens to kilde floder afvander den vestlige side af Blue Ridge Mountains.

South Fork, der er den længste af de to floder, der danner Shenandoahfloden, løber fra Port Republic i Virginia, hvor den igen dannes ved sammenløb af de to floder North River og South River, der har deres udspring i nærheden af byen Staunton i Virginia. Floden løber mellem Blue Ridge Mountains i øst og Massanutten Mountains i vest.

North Fork har sit udspring i den østlige del af Shenandoah Mountains, og løber i begyndelsen mod sydøst ned fra bjergene, men drejer derefter mod nordøst langs den vestlige side af Massanutten Mountains, indtil den støder til South Fork ved Front Royal.

Se også 
 Vandløb i USA
 Shenandoah National Park

Eksterne kilder/henvisninger 

Vandløb i Virginia
Vandløb i West Virginia
The Marshall Mathers LP

{{Infoboks album
  |Titel        = The Marshall Mathers LP
  |Cover        = nocover.svg
  |Coverstørrelse =
  |Kunstner     = Eminem
  |Type         = Studiealbum
  |Udgivet      = 23. maj, 2000
  |Spor         = 17
  |Genre        = Hardcore hip hop, horrorcore, hip hop, comedy hip hop
  |Længde       = 72:05
  |Sprog        = Engelsk
  |Indspillet   = 1999–2000 The Mix House, Encore Studios, Larrabee Sound Studio, The Record Plant, 54 Sound<
  |Producer     = Dr. Dre (exec.)  Mel-Man, Bass Brothers, Eminem, The 45 King
  |Lydtekniker  =
  |Udgiver      = Aftermath, Interscope
  |Musikere     = Eminem
  |Anmeldelser  = *All Music Guide  (Album pick) 
 Entertainment Weekly (A-)
 Ekstra Bladet 
 Gaffa 
 MetaCritic (79/100) 
 NME 
 Q magazine 
 RapReviews.com  
 Robert Christgau (A) 
 Rolling Stone  
 The Music Box  
 The Source 
 XXL  (XXL)
 Village Voice (A) 
 Virgin Encyclopedia Of Music 
  |Hitlister    = Album Top-40: 1  Billboard 200: 1
  |Priser       =  
  |Før          = The Slim Shady LP(1999)
  |Nu           = The Marshall Mathers LP(2000)
  |Efter        = The Eminem Show (2002)
  |Langtype     =
  |Kompileret af= 
  | Diverse     = 
}}The Marshall Mathers LP'' er et album fra Eminem som blev udgivet den 23. maj 2000. Albummet er produceret af Dr. Dre, The 45 King, F.B.T. Productions og Mel-Man. Det har til dato solgt 21milioner eksemplare verden rundt.

Spor

Referencer 

Marshall Mathers LP
Marshall Mathers LP
Handelshøjskolen

Handelshøjskolen kan henvise til følgende handelshøjskoler:
 Handelshøjskolen i København – Selvstændig institution med det officielle navn Copenhagen Business School
 School of Business and Social Sciences – Handelshøjskolen ved Aarhus Universitet
Cytosol

Cytosol er den væske der befinder sig inde i cellen, men uden for kernen og organellerne. Cytosolen er en del af cytoplasma.

Cellebiologi
NOW 18

Now (That's What I Call Music 18) er et dansk opsamlingsalbum udgivet 13. november 2006 i kompilation-serien NOW Music.

Spor 
 Scissor Sisters: "I Don't Feel Like Dancin'" 
 Robbie Williams: "Rudebox"
 Rihanna: "Unfaithful"
 Justin Timberlake feat. Timbaland: "Sexyback"
 Nik & Jay: "Når Et Lys Slukkes"
 Christina Aguilera: "Ain't No Other Man"
 Jokeren feat. L.O.C & Niarn: "Gravøl"
 Nelly Furtado feat. Timbaland: "Promiscuous"
 Thomas Helmig: "Aldrig Sige Aldrig Mere"
 Shakira feat. Carlos Santana: "Illegal"
 Chamillionaire: "Ridin'"
 Bryan Rice: "Can't Say I'm Sorry"
 Pussycat Dolls: "Buttons"
 Darin: "Step Up"
 Keane: "Crystal Ball"
 Outlandish: "I Only Ask Of God"
 Erann: "Thelma"
 Fergie: "London Bridge"
 Eamon: "(How Could You) Bring Him Home"
 P!nk: "U + Ur Hand"

Eksterne henvisninger 
 Now That's What I Call Music! 18 front- og backcover

Album fra 2006
NOW Music
Warhammer 40.000: Dawn of War: Dark Crusade

Warhammer 40.000: Dawn of War: Dark Crusade er den anden udvidelsespakke til computerspillet Warhammer 40.000: Dawn of War udviklet af Relic Entertainment, og blev udgivet den 9. oktober 2006.. Spillet indeholder blandt andet to nye racer, kendt som Tau Empire og Necron. Med Imperial Guard fra Dawn of War'''s første udvidelsespakke, Winter Assault'', betyder dette at spillere har mulighed for at vælge mellem i alt syv racer at spille som.

Referencer 

Computerspil fra 2006
Strategispil
Windows-spil

sv:Warhammer 40,000: Dawn of War#Expansionspaket
Lipoproteinlipase

Lipoproteinlipase er et enzym der findes på de endotelceller der beklæder blodkarenes inderside ud for muskel- eller fedtceller. Enzymet spalter triacylglycerol til glycerol og fedtsyrer. 

Minder om den lipase der deltager i lipolyse.

Enzymer
Lipase

Lipase er betegnelsen for vandopløselige enzymer, der nedbryder lipid. De fleste lipaser katalyserer reaktioner på grænseflader, og nedbryder således ikke lipider i opløsning.

Typer af lipaser 
Der findes forskellige typer af lipaser, som typisk er navngivet efter, hvilken type lipid de nedbryder.

Fosfolipase 
Fosfolipaser katalyserer spaltningen af fosfolipider. Der findes flere slags:
 Fosfolipase A1 (PLA1)
 Fosfolipase A2 (PLA2)
 Fosfolipase C (PLC)
 Fosfolipase D (PLD)
PLA1 og PLA2 fraspalter henholdsvis C1- og C2-fedtsyrerne, hvilket i begge tilfælde resulterer i et lysolipid og en fri fedtsyre.
PLC og PLD fraspalter lipidets hovedgruppe.

Lipoproteinlipase 
Et enzym, der findes på de endotelceller, der beklæder blodkarrenes inderside ud for muskel- eller fedtceller. Spalter triacylglycerol til glycerol og fedtsyrer. 
Minder om den lipase der deltager i lipolyse.

Triacylglycerollipase 
Triacylglycerollipase katalyserer hydrolysen af triacylglycerol i både C1- og C2-positionen, således at produkterne bliver 1,2-diacylglycerol og 2-acylglycerol.
Ligesom fosfolipaserne virker triacylglycerollipase på grænseflader.

Enzymer
Lipoprotein

Lipoproteiner er biokemiske aggregater eller komplekser, der består af både lipid og protein, og ofte også triacylglycerol, kolesterol og vitaminer. Mange enzymer, transportere, strukturelle proteiner, antigener og toxiner er lipoproteiner. Eksempler på lipoproteiner er HDL og LDL i blodet.

Funktion 
Lipiderne er ofte en essentiel del af komplekset, selvom de ikke selv har en egentlig katalytisk virkning. Alle celler bruger og er afhængige af fedt, og alle dyreceller bruger kolesterol som byggeblok for cellemembranerne.

Lipoproteinernes vigtigste funktion er at transportere stoffer rundt i kroppen som ellers ikke er opløselige i vand. Dette sker via blodet, som er et vandigt medium. Proteindelen af lipoproteinerne har ofte ladede grupper som vender ud mod overfladen og vandet; dette medvirker til at lipoproteinerne holdes i opløsning i blodet. Triglycerid-fedtstoffer og kolesterol opbevares indeni lipoproteinpartiklen, således at de er afskærmet fra vandet.

De interaktioner som proteinerne på partiklens overflade har med enzymer i blodet, med hinanden og med specifikke proteiner på overfladen af celler, bestemmer om triglycerider og kolesterol vil blive optaget i eller udskilt fra lipoproteinerne.

Klassifikation 
Lipoproteinerne klassificeres oftest efter deres massefylde. De fem hovedkategorier er:
 Chylomichroner – transporterer triacylglycerol (fedt) fra tarmene til leveren og til fedtvæv.
 Very low density lipoproteiner (VLDL) – transporterer (nysyntetiseret) triacylglycerol fra leveren til fedtvæv.
 Intermediate density lipoproteiner (IDL) – deres størrelse ligger et sted mellem VLDL og LDL. De kan normalt ikke detekteres i blodet.
 Low density lipoproteiner (LDL) – transporterer kolesterol fra leveren til kroppens celler. Disse kaldes sommetider "LDL-kolesterol" eller det "dårlige kolesterol", men er ikke ikke kolesterol, men transportør af det.
 High density lipoproteiner (HDL) – opsamler kolesterol fra kroppens væv, bringer det tilbage til leveren. Disse kaldes sommetider "HDL-kolesterol" eller det "gode kolesterol".
De førstnævnte i listen er de største aggregater, som indeholder meget fedt og lidt protein. De har derfor en lav massefylde, da fedt har mindre massefylde end protein. De sidstnævnte har høj massefylde og indeholder mere protein og mindre fedt.

HDL produceres i leveren og cirkulerer ud for at opsamle overskydende kolesterol og for at aflevere proteiner til andre lipoproteiner. HDL optages ofte i leveren igen og kolesterolen omdannes til galde og udskilles.

Se også 
 Apolipoprotein

Histologi
Biokemi
Proteiner

he:כולסטרול#ליפופרוטאינים
Frederiksdal (Sandby Sogn)

Frederiksdal er et gammelt gods, som nævnes første gang i 1305 og kaldt Grimsted. Navnet Frederiksdal er fra 1756. Godset ligger i Sandby Sogn, Lollands Nørre Herred, Maribo Amt, Ravnsborg Kommune. Hovedbygningen er opført i 1756 ved Georg Dietrich Tschierske og udvidet med sidefløj i 1914 ved H.C. Glahn. Hovedbygningen og den kinesiske tepavillon er fredet.

Frederiksdal Gods er på 505 hektar med Skovbøllegård og Ellemosegård, og producerer bl.a kirsebærvin.

Ejere af Frederiksdal 
(1305-1505) Forskellige ejere
(1505-1552) Niels Vincentsen Lunge Dyre
(1552-1558) Anne Nielsdatter Dyre gift Steensen
(1558-1575) Knud Steensen
(1575-1580) Anne Nielsdatter Dyre gift Steensen
(1580-1594) Hans Steensen 
(1594-1595) Anne Nielsdatter Dyre gift Steensen
(1595-1657) Christopher Steensen
(1657-1686) Hans Steensen 
(1686-1688) Ellen Urne gift Steensen
(1688-1696) Johan Hieronimus Hofman
(1696-1707) Luttemelle Peters gift Hofman
(1707-1714) Joachim Brockdorff
(1714-1732) Ditlev Brockdorff
(1732-1744) Schack Brockdorff
(1744-1747) Niels Siersted
(1747-1750) Niels Siersteds dødsbo
(1750-1752) Laurids Pedersen Smith
(1752-1757) Ida Margrethe Reventlow gift Knuth
(1757-1784) Christian Frederik Knuth
(1784-1786) Heinrich von Bolten
(1786) Joachim Barner Paasche / Søren Andersen Dons
(1786-1797) Joachim Barner Paasche
(1797-1828) Søren Andersen Dons
(1828-1837) Rasmus Clausen
(1837-1847) Carl Burchard
(1847-1890) A. M. J. Nyholm
(1890-1924) Daniel Frederik le Maire
(1924-1953) Enke Fru Beate Johanne le Maire
(1953-1957) Enke Fru Beate Johanne le Maires dødsbo
(1957-1975) Niels Jonsen Krabbe 
(1975-2000) Jon Henrik Nielsen Krabbe 
(2000-) Harald Oluf Jonsen Krabbe

Reference

Ekstern henvisninger 
Frederiksdal Gods 
Frederiksdal (Lolland) - fra Dansk Center for Herregårdsforskning

Kilder 
J.P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Fredede slotte og herregårde i Danmark
Fredede bygninger, konstruktioner og anlæg i Lolland Kommune
Chylomichron

Dens største af lipoproteinerne, dannes af cellerne i tarmen, indeholder kostens hydrofobe dele – fedt, kolesterol og fedtopløselige vitaminer.

De er for store til at krydse basalmembranen og gå over i blodet den vej, så i stedet sendes de med lymfesystemet der munder ud i venesystemet. Herfra transporteres de rundt i kroppen.

Efter et fedtrigt måltid, vil indholdet af chylomichroner, og andre lipoproteiner gøre blodet glinsende/mælket.

Chylomichroner dannes i tarmcellerne, de indeholder de lipofile komponenter fra tarmen, som skal bringes rundt i kroppen. Indeholder APO48 lipoproteinet.
I blodet vil Chylomichroner fusionere med eller optage nogel bestemte lipoproteiner fra HDL -- CII-proteinet.

Chylomichronerne kan nu binde sig til LipoProteinLipase (LPL) på endotelcellenerne. Denne lipase spalter triacylglycerol i chylomichronerne til fedtsyre og glycerol.
Fedtsyren optages af de celler der ligger under endotelcellerne -- typisk muskel- og fedtceller.
Især ved sult er der mange LPL ved musklerne.
Ved fed levevis er der mange LPL ved fedtcellerne.

Anatomi
Biokemi